Mandag aften lidt over otte fik Nordjyllands Politi melding om et færdselsuheld på motorvejen syd for Tylstrup i nordgående retning. Motorvejen var fuldstændig spærret lige efter uheldet, men der er nu åbnet for et spor, så man kan køre forbi. En bil ligger på siden, og en person er fastklemt. Der har angiveligt været fire personer i bilen, og de tre af dem er uskadte, imens den sidste sidder fastklemt i bilen. Man er ved at få vedkommende ud.

Opsummering:
Lidt over otte mandag aften kom der melding om et færdselsuheld på motorvejen syd for Tylstrup i nordgående retning. Der er nu åbnet op for et spor.